व्यस्त जीवनशैली एवं विभिन्न कारणले पुरानो चलन हराउँदै कृत्रिमतामा वृद्धि भएको छ। अरूलाई देखाउने र उछिन्ने सोचले छठमा पनि महँगो प्रतिस्पर्धा बढेको छ। हुन त संसारमा कुनै पनि धर्म, संस्कृति र परम्पराले परिवर्तन लाई रोक्न सक्दैन। बदलिँदो परिवेशसँग सम्झौता गरेर नहिंडी सुख पनि छैन। तैपनि परापूर्वकालदेखि मनाइँदै आएको चाडपर्वको मौलिकता संरक्षण गर्नुपर्ने कुरामा सबैको ध्यान जानु आवश्यक छ।
